**Ministru kabineta noteikumu projekta**

**“Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””**

 **sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) paredz precizēt epidemioloģisko ierobežojumu laikā noteiktās prasības transportlīdzekļu vadītāju (AM, A1, A2 un A kategorijas) apmācībai paredzētajā laukumā esošajām personām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas Saeimas 2021.gada 15.aprīļa lēmums Nr.121.9/8-2-13/21 “Par praktisko apmācību un eksāmenu procesa organizēšanas un norises nosacījumu moto nozarē atbilstību Covid-19 infekcijas ierobežošanas pamatprincipiem un piesardzības pasākumiem ārtelpās” (turpmāk - lēmums).Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, pamatojoties uz Latvijas Republikas Saeimas nolemto - aicināt Ministru kabinetu izvērtēt Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) 32.81, 32.83 un 32.84 punktos noteikto praktisko apmācību un eksāmenu procesa organizēšanas un norises nosacījumu moto nozarē atbilstību Covid-19 infekcijas ierobežošanas pamatprincipiem un piesardzības pasākumiem ārtelpās, nepieciešamības gadījumā izdarīt attiecīgus grozījumus noteikumos un līdz 2021.gada 22.aprīlim informēt Saeimu par īstenoto izvērtējumu un pieņemto lēmumu.Transportlīdzekļu vadītāju apmācībai paredzētā braukšanas apmācību laukuma izmērs ir noteikts Ministru kabineta 2010.gada 13.aprīļa noteikumos Nr.358 “Noteikumi par transportlīdzekļu vadītāju apmācību un transportlīdzekļu vadītāju apmācības programmām”, kuri paredz, ka A kategorijas apmācībai paredzētajam laukumam ir jāatbilst platībai, kas ir aptuveni 2000 m2. Uzlabojoties epidemioloģiskajai situācijai, kā arī atsaucoties nozares aicinājumam, secināts, ka ir nepieciešams pārskatīt prasības attiecībā uz personu skaitu, kas vienlaicīgi var atrasties apmācību laukumā mācību laikā. Vismaz 2000 m2 liels kopējais apmācības laukums un 200m2 liels apmācības laukums uz katru apmācāmo objektīvi uzskatāms par pietiekamu lielu platību, kas neradīs Covid-19 izplatības apdraudējuma riskus un netiktu apdraudēta epidemioloģiskā drošība apmācības procesā, ņemot vērā katrai individuālajai apmācībai atvēlēto platību laukumā.Turklāt ir jāņem vērā, ka apmācības notiek ārpus telpām un tikai individuāli, braukšanas apmācību laikā attālinātai saziņai starp apmācāmo personu un apmācību veicēju izmantojot elektroniskos saziņas līdzekļus. Tādējādi Projekts paredz precizēt prasības attiecībā uz braukšanas mācību laukumu AM, A1, A2 un A kategorijas vadītāja tiesību iegūšanu, attiecīgi nosakot, ka apmācību braukšanas mācību laukumā mācību laikā ir jānodrošina vismaz 200m2 liela uz katru apmācāmo personu. Tāpat tiks saglabātas prasības, ka mācību laukumā atrodas tikai apmācāmās personas un apmācību veicēji. Citu personu atrašanās braukšanas mācību laukumā nav pieļaujama.Tāpat jānorāda arī, ka praktiskās apmācības AM, A1, A2 un A kategorijas vadītāja tiesību iegūšanai ir jāorganizē tā, lai pirms un pēc praktiskās braukšanas apmācības apmācāmā persona un apmācību veicējs nekontaktētos, tostarp nodrošinot bezskaidras naudas norēķinus, kā arī apmācāmajām personām lietojot tikai personīgās aizsargķiveres, aizsargcimdus, kā arī citu aprīkojumu un aizsardzības līdzekļus, kas nepieciešami apmācību laikā. Papildus pēc katras individuālās apmācības tiek ievērots 15 minūšu pārtraukums, kā arī tiek veikta motocikla vadības sviru, slēdžu u. c. virsmu, kā arī elektronisko saziņas līdzekļu dezinfekcija (šāda kārtība noteikta MK noteikumu Nr.360 32.83.apakšpunktā). Lai novērstu apmācāmo savstarpēju kontaktu, noteikts, ka starplaikam starp katra apmācāmā apmācības uzsākšanu jābūt vismaz 15 minūtes. Jāņem arī vērā, ka apmācību laikā tiek izmantota attālinātā saziņa (rācijsaziņa) starp apmācāmo un pasniedzēju, turklāt apmācāmie neizmanto savus personīgos rācijsaziņas līdzekļus, kas tiek ievietoti motobraucēja aizsargķiverē. Tādā veidā ir būtiski nodrošināt, lai nenotiktu savstarpējā kontaktēšanās starp iepriekšējo un nākamo apmācības veicēju, kā arī ir nepieciešams laiks rācijsaziņas sastāvdaļu (austiņu un mikrofona dezinfekcijai). Minētā apmācības laika uzskaiti jānodrošina apmācības veicējam. |
| 3. | Projekta izstrādē iesaistītās institūcijas un publiskas personas, kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz komersantiem, izglītības iestādēm un speciālistiem, kuri nodrošina AM, A1, A2 un A kategorijas transportlīdzekļu vadītāju apmācību, kā arī personas, kuras vēlas iegūt transportlīdzekļa vadītāja apliecību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VAS “Ceļu satiksmes drošības direkcija”, autoskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova